আগৰখন খেলত পুনেক ২-০ গ'লত পৰাস্ত কৰি সমৰ্থকক চমক দিয়া নৰ্থ-ইষ্ট য়ুনাইটেড দলে আজি আই এছ এলৰ আন এখন মেচত জামছেদপুৰ এফ চিৰ বিৰুদ্ধে অৱতীৰ্ণ হ'ব। আজি খেলখন জামছেদপুৰৰ জে আৰ ডি টাটা ক্ৰীড়া প্ৰকল্প ষ্টেডিয়ামত অনুষ্ঠিত হ'ব।
উল্লেখযোগ্য যে দুয়োটা দলৰ মাজত এইয়া হ'ব দ্বিতীয় লীগৰ খেল। যোৱা ২৫ অক্টোবৰত গুৱাহাটীৰ সৰুসজাই ক্ৰীড়া প্ৰকল্পৰ ইন্দিৰা গান্ধী এথলেটিকছ ষ্টেডিয়ামত দলৰ মাজত অনুষ্ঠিত প্রথমখন খেল ১-১ গ'লত অমীমাংসিত হৈ ৰৈছিল।
আনহাতে এইবাৰৰ প্ৰতিযোগিতাত বৰ্তমানলৈকে জামছেদপুৰ এফ চিৰ তুলনাত নৰ্থ-ইষ্ট য়ুনাইটেড এফ চি এক শক্তিশালী অৱস্থানত আছে। দলটোৱে এতিয়ালৈকে খেলা ৮খন খেলৰ ৫খনত জয়ী হোৱাৰ বিপৰীতে দুখন খেলত ড্ৰ খেলি ১৭ পইণ্ট সংগ্ৰহ কৰিছে।
ইয়াৰ বিপৰীতে এতিয়ালৈকে ৯খন মেচ খেলা জামছেদপুৰ এফ চিয়ে ৩খন খেলত জয়ী হোৱাৰ বিপৰীতে ৫খনত ড্ৰ আৰু ১খনত পৰাস্ত হৈছে। দলটোৱে বৰ্তমানলৈকে ১৪ পইণ্ট সংগ্ৰহ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
